open-index/open-wikipedia-markdown huggingface dataset:
Խորվաթիայի անդամակցումը Եվրամիությանը

thumb|right|

**[[Խորվաթիա]]ն** դարձավ **[[Եվրոպական Միություն|Եվրամիության]]** անդամ 2013 թվականի հուլիսի 1-ին։

## Անդամակցությունը
Խորվաթիան ԵՄ-ին անդամակցելու դիմում էր ներկայացրել 2003 թվականին, և 2004 թվականի սկզբին Եվրոպական հանձնաժողովը պետությանը տվեց պաշտոնական թեկնածուի կարգավիճակ։ Եվրոպական խորհուրդը թեկնածուի կարգավիճակ շնորհեց 2004 թվականի կեսերին, և բանակցությունների սկսման ամսաթիվը, ի սկզբանե 2005 թվականներն էր, սակայն հետաձգվեց մինչև նույն տարվա հոկտեմբեր։ 2005 թվականի հոկտեմբերի 3-ին սկսվեց կանոնադրության 33 բաժինների մշակման բանակցությունները, որոնք ավարտվեցին 2006 թվականի հոկտեմբերի 18-ին։ Բանակցությունները 10 ամսով հետաձգվեցին Սլովենիայի հետ սահմանային վեճի պատճառով, բայց 2009 թվականի սեպտեմբերին Սլովենիայի ներկայացուցիչները հայտարարեցին, որ պատրաստ են հանել իրենց առարկությունները Խորվաթիայի անդամակցության դեմ, պայմանավորվելով լուծել այդ հակամարտությունը միջազգային միջնորդների միջոցով։

Հարավսլավիայի փլուզման պահից Խորվաթիան Սլովակիայից հետո հասավ երկրի վերականգնման լավագույն արդյունքին ու հույս ուներ դառնալ նախկին հարավսլավիական հանրապետությունից երկրորդ երկիրը, ով անդամակցել է միությանը։ Երկրում կայուն շուկայական տնտեսություն է, ինչպես նաև վիճակագրական ցուցանիշները (օրինակ` մեկ շնչող ընկնող ՀՆԱ-ով) ավելի բարձր ցուցանիշներով քան Բուլղարիան ու Ռումինիան, որոնք միությանն էին միացել 2007 թվականին։ Խորվաթիայի հետ բանակցությունների սկզբում *acquis*-ը բաժանվեց 35 բաժինների 31-ի փոխարեն։ Ենթադրվում է, որ նոր բաժինները, ագրարային քաղաքականության մասին է, որը կարող է առաջացնել որոշակի դժվարություններ, ինչպես եղել է ուրիշ երկրների հետ։

2005 թվականին ԵՄ-ի իշխանությունները կանխատեսեցին, որ Խորվաթիան կանդամակցի Միությանը 2010-2012 թվականներին։ 2011 թվականի հունիսին ԵՄ-ի առաջնորդները ընդունեցին Խորվաթիայի անդամակցությունը միություն.

Խորվաթիայի անդամակցության մասին պայմանագիրը, այդ թվում և ԵՄ պայմանագրում մի քանի փոփոխություններ, ինչպես սպասվում էր, կնքվեցին 2012 թվականին։ ԵՄ անդամ 27 պետություն-անդամների խորհրդարանի կողմերից վավերացման գործընթացը ուժի մեջ մտավ ու Խորվաթիան անդամակցեց ԵՄ-ին 2013 թվականի հուլիսի 1-ին։

## Ծանոթագրություններ

Կատեգորիա:Խորվաթիայի ներքին քաղաքականություն
Կատեգորիա:Եվրամիության ու պետություն-անդամների միջև հարաբերություններ
Կատեգորիա:Եվրամիության պատմական ընդլայնում
Նեհրամի աղի հանք

**Նեհրամի աղի հանք**, գտնվում է Նախիջևանի գավառում` Խրամ գյուղի մոտ։ Հայտնաբերվել է 1919 թվականին երկրաբան Բ. Ժուզենի կողմից։ Հանքանյութի հաստությունը կազմում է 44.5 - 85.8 մետր։ Ըստ հաշվարկների` հավաքված հանքանյութը մոտավորապես կազմում է 1,5-2 միլիարդ տոննա աղանյութ։

## Ծանոթագրություններ

Կատեգորիա:Նախիջևանի Ինքնավար Հանրապետության աշխարհագրություն
Կատեգորիա:Աղահանքեր այբբենական կարգով
Կատեգորիա:Ադրբեջանի հանքավայրեր
Ֆուտբոլի Ֆրանսիայի լիգայի գավաթ

**Ֆուտբոլի Ֆրանսիայի լիգայի գավաթ** (), ֆրանսիական ֆուտբոլային գավաթային մրցաշար։ Ֆրանսիայի լիգայի գավաթը անցկացվում է 1994 թվականից ի վեր և ի տարբերություն Ֆրանսիայի գավաթի, լիգայի գավաթին կարող են մասնակցել միայն Ֆրանսիայի բարձրագույն 3 դիվիզիոններում հանդես եկող պրոֆեսիոնալ ակումբները։

Ֆրանսիայի լիգայի գավաթի գործող չեմպիոնը Պարի Սեն-Ժերմենն է, որը 2016-17 մրցաշրջանի եզրափակչում 4-1 հաշվով պարտության մատնեց Մոնակոյին՝ նվաճելով իր ռեկորդային 7-րդ լիգայի գավաթը։

## Նախորդող մրցաշարեր
Ֆրանսիայի լիգայի գավաթի նման մրցաշար նախկինում անցկացվել են Ֆրանսիայում։ 1953 թվականից 1965 թվականը անցկացվում էր Շառլ Դրագոյի գավաթը, որին մասնակցում էին այն թիմերը, որոնք դուրս էին մնացել մինչև Ֆրանսիայի գավաթի քառորդ եզրափակիչը։ 1953 թվականի Շառլ Դրագոյի գավաթի եզրափակիչը Սոշոյի և Թուլուզի միջև ավարտվեց 3-3 հաշվով և հաղթողը որոշվեց մետաղադրամ նետելով։ Մեկ այլ մրցաշար Ֆրանսիայի լիգայի գավաթ անվանմամբ անցկացվեց 1963 թվականից 1965-ը և 2 տարի անց Շառլ Դրագոյի գավաթի հետ դադարեցվեց։ 1982 թվականին անցկացվեց Ամառային գավաթը և այն շարունակեց անցկացվել մինչև 1994 թվականը Լիգայի գավաթ անվանմամբ։

## Պատմություն
ձախից|մինի|Ֆրանսիայի լիգայի գավաթի գավաթը
Ֆրանսիայի լիգայի գավաթը սկսեց անցկացվել 1994 թվականից, քանի որ պրոֆեսիոնալ ակումբները դժգոհ էին Ֆրանսիայի գավաթից, քանի որ այս մրցաշարում ցածր դիվիզիոններում հանդես եկող ակումբները տանը խաղալու հնարավորության պատճառով առավելություն ունեին։ Հաղթողները հնարավորություն էին ստանում հանդես գալ ՈՒԵՖԱ Գավաթում (ներկայումս՝ ՈՒԵՖԱ Եվրոպայի Լիգա)։ Գավաթի առաջին հաղթողը Պարի Սեն-Ժերմենն էր, որը եզրափակչում 2-0 հաշվով պարտության մատնեց Բաստիային։ 1996 թվականին լիգայի գավաթի հաղթողը՝ Մեցի և Լիոնի միջև առաջին անգամ որոշվեց հետխաղյա 11-մետրանոցներով։ Առաջին 3 գավաթների եզրափակիչները անցկացվեցին Պարկ դե Պրենս մարզադաշտում, իսկ 1998 թվականից 2015 թվականը եզրափակիչները անցկացվում էին Ստադ դե Ֆրանսում։ 2016 թվականի սեպտեմբերին հայտարարվեց, որ հաջորդ 3 եզրափակիչները կխաղարկվեն համապատասխանաբար Լիոնում, Բորդոյում և Լիլում։ Ստրասբուրգը և Պարի Սեն-Ժերմենը հաղթել են լիգայի գավաթը և՛ Ստադ դե Ֆրանսում, և՛ Պարկ դե Պրենսում։ 2000 թվականին Գյոնյոնը դարձավ առաջին ակումբը ոչ-բարձրագույն դիվիզիոնից, որ հաղթել է գավաթում։ Ընդհանուր առմամբ լիգայի գավաթը հաղթել է 14 թիմ։ Գործող չեմպիոնը ՊՍԺ-ն է, որը 2017 թվականի եզրափակչում պարտության մատնեց Մոնակոյին։

## Հաղթողներ

## Ռեկորդներ
* **Ամենաշատ հաղթանակներ (թիմ)․** 7, Պարի Սեն-Ժերմեն.
* **Ամենաշատ ելույթներ եզրափակչում (թիմ)․** 8, Պարի Սեն-Ժերմեն.
* **Լավագույն ռմբարկու (կարիերա)․** Պաուլետա, 15 գոլ
* **Ամենաշատ գոլեր 1 մրցաշրջանում (խաղացող)․** Ստեֆան Գիվարշ, 7 գոլ 1997–98 մրցաշրջանում

## Ծանոթագրություններ

## Արտաքին հղումներ
* Ֆրանսիայի լիգայի գավաթի մասին տեղեկատվություն LFP.fr կայքում 

Կատեգորիա:Ֆուտբոլի մրցություններ Ֆրանսիայում
Մարգարեթ Ֆրեդքուլլա

**Մարգարեթ Ֆրեդքուլլա** ()  (), Շվեդիայի Ինգի I Մեծ թագավորի դուստրը, այնուհետև Նորվեգիայի թագուհին (1100—1103)՝ ամուսնանալով Մագնուս III Բոկոտն Նորվեգիայի թագավորի հետ, իսկ նրա մահից հետո ամուսնանալով Դանիայի Նիլս թագավորի հետ , դարձել է Դանիայի թագուհին (1105—1130)։ Դե ֆակտո ժամանակավոր ղեկավարել է Դանիան։

## Կենսագրություն
Մարգարեթը ծնվել է արքայական ընտանիքում։ Շվեդիայի Ինգի I Մեծ թագավորի և Հելենա թագուհու չորս երեխաներից մեկն էր։ Ծննդյան տարեթիվը, ամիսն ու օրն անհայտ է։
### Նորվեգիայի թագուհի
1101 թվականին նա ամուսնացավ Նորվեգիայի Մագնուս III թագավորի հետ։ Նրանց ամուսնությունը հաշտության պայմանագիր էր Շվեդիայի և Նորվեգիայի միջև։ Մարգարեթին հաճախ էին կոչում «Մարգարեթ խաղաղության աղջիկ» անունով։ Որպես օժիտ հայրը նրան հողատարածքներ էր տրվել, այդ թվում Վեստերգյոտլանդը։

1103 թվականին, ամուսնությունից երկու տարի անց, նրա ամուսնու մահից հետո, Մարգարեթը լքեց Նորվեգիան։ Նորվեգայից նրա հեռանալը համարվում էր որպես վիրավորանք նորվեգացիների կողմից, ովքեր սպասում էին նրա մնալուն, բացի այդ նրան մեղադրում էին Սուրբ Օլավի սուրբ մասունքները գողանալու մեջ։
### Դանիայի թագուհի
1105 թվականին Մարգարեթն ամուսնացավ Դանիայի արքա Նիլսի հետ։ Նիլսը թագավորել է 1104 թվականից, և նկարագրվել է իբրև պասիվ թագավոր, ով իր երկրի գործերը թողել էր իր թագուհուն։ Նա իր օրհնությամբ թույլ էր տվել կնոջը ղեկավարել երկիրը։ Մարգարեթը համարվում էր իմաստուն ղեկավար և նրա կառավարման օրոք Դանիայի ու իր հարազատ ծննդավայրի՝ Շվեդիայի միջև խաղաղ հարաբերություններ են միշտ պահպանվել ։ Նա ստեղծեց իր սեփական մետաղադրամները, որը յուրահատուկ էր այդ ժամանակների թագուհու համար։ Տպված այդ դանիական մետաղադրամները կրում էին «Մարգարեթ-Նիլս» մակագրությունը ։

Ինգի I Մեծ թագավորի մահից հետո, 1110 թվականին Շվեդական գահ բարձրացավ նրա եղբորորդին։ Մարգարեթի ավագ քույրը՝ Քրիստինան, ապրում էր Ռուսաստանում, և հորից իրեն հասած ժառանգությունը կիսում է քույրերի մեջ, որովհետև բավական հեռու էր ապրում հայրենի երկրից։ Իսկ Մարգարեթն իր ժառանգությունը կիսում է իր քրոջ դստրեր՝ Ինգրիդի, (Նորվեգիայում) և Ինգեբորգի (Դանիայում) միջև, յուրաքանչյուրին տալով մեկ քառորդ մաս։

1114 թվականին Մարգարեթը Թեոբալդուս Սթամփենսիսի կողմից մի նամակ ստացավ, որում նրան շորհակալություն էր հայտնում Կանի եկեղեցու ազատության համար։
### Մահը
Մարգարեթի մահից հետո, 1130 թվականին Նիլս արքան ամուսնացավ Շվեդիայի ՝ Ուվիլդ թագուհու հետ, ով այրի էր։

Շվեդիայում եղած հողերն իր որդու համար հիմք դարձան, ով հետագայում պայքարեց գահին բարձրանալու համար։ Երբ նրա առաջին զարմիկ Ինգե II փոքրը մահացավ, Մանգուսը որպես արքայի ավագ թոռ պահանջեց գահին նստելու իրավունքը և ինքը դարձավ Շվեդիայի թագավոր։

Մարգարեթն ունեցել է երկու երեխա՝ Նիլսի հետ համատեղ կյանքից․
* Ինգ Նիլս, մահացել է երեխա հասակում (մահ․ է երեխա ժամանակ)
* Շվեդիայի Մանգուս I թագավոր (ծնվ․ 1106 թվական)

## Աղբյուրներ
* Dick Harrison *Gud vill det – Nordiska korsfarare under medeltiden* (2005)
* Nanna Damsholt *Kvindebilledet i dansk højmiddelalder* (1985)

## Արտաքին հղումներ
* Margareta Fredkulla

## Ծանոթագրություններ

Կատեգորիա:Շվեդիայի արքայադուստրեր
Կատեգորիա:11-րդ դարի կանայք
Կատեգորիա:12-րդ դարի կառավարիչների ամուսիններ
Կատեգորիա:Դանիացի միապետերի ամուսիններ
Կատեգորիա:Թագավորների դուստրեր
Մալին Ռայթան

**Մալին Ռայթան** (), (), նորվեգացի երգչուհի։ Մանկական Եվրատեսիլ 2005 երգի մրցույթում զբաղեցրել է 3-րդ հորիզոնականն իր «*Sommer og skolefri*» երգով։

## Կենսագրություն
Մալինի կարիերան որպես երգչուհի սկսվել է, երբ նա ինը տարեկան էր։ Մասնակցել է մանկական Եվրատեսիլ 2005 երգի մրցույթի նորվեգիայի փուլի ընտրության լսումներին և ընդգրկվել եզրափակիչ փուլի տասը լավագույների ցանկում։ Նրա երգը շատ կարճ էր և այդ պատճառով լսումներից տունդարձի ճանապարհին գրում է ևս մեկ հատված երգի համար։ Իր համար անակնկալ կերպով ընտրվելով հաղթող՝ մեկնում է ամառային համերգային շրջագայության, մասնակցում է փառատոնների և հեռուստատեսային շոուների։ Նոյեմբերին՝ «*Sommer og skolefri*» երգով  ներկայացնելով Նորվեգիան մանկական Եվրատեսիլ 2005 երգի մրցույթում (Հասելտ, Բելգիա) զբաղեցնում է մինչ այդ Նորվեգիայի համար լավագույն՝ 3-րդ հորիզոնականը։

Հաջորդ տարի Մալինը ռեկորդային գործարք է կնքում, իսկ 2006 թվականին թողարկում է երկու ալբոմ։ *Malin på månen* մանկական ալբոմը, որը ներառում է նաև "*Sommer og skolefri*" երգը թողարկվում է մայիսին, նա հեղինակում է ալբոմում առկա երգերի մեծամասնությունը։  *Malin's jul* երկրորդ ալբոմը ամանորյա և Սուրբծննդյան հայտնի երգեր է ներառում։ Երրորդ՝ *Pang* ալբոմը թողարկվում է 2008 թվականի ապրիլին և մի քանի շաբաթվա ընթացքում դառնում է ոսկե։

2011 թվականի հոկտեմբերին հայտարարվում է, որ Մալինը մասնակցելու է Եվրատեսիլ 2012 երգի մրցույթի *[[Melodi Grand Prix]]* նորվեգիական ազգային ընտրական փուլին։ Կիսաեզրափակչում նա զբաղեցնում է երրորդ հորիզոնականը և անցնում ազգային եզրափակիչ՝ «Crush» երգով։

## Սկավառակագրություն

### Սինգլեր

## Ծանոթագրություններ

## Գրականություն
* *Malins melodi*, TV documentary, (NRK1, November 20, 2005)

## Արտաքին հղումներ
* http://www.nrk.no/programmer/tv/melodi_grand_prix_junior/mgp_jr/4650681.html
* Debata o Malin Reitanové na Českém GL fóru 

Կատեգորիա:21-րդ դարի երգչուհիներ
Կատեգորիա:Նորվեգացի երգչուհիներ
Կատեգորիա:Նորվեգացի փոփ երգիչներ
Ֆուտբոլի Ֆրանսիայի սուպերգավաթ

**Ֆուտբոլի Ֆրանսիայի սուպերգավաթ** (), ֆրանսիական ֆուտբոլային մրցաշար՝ կազմված 1 խաղից, որին մասնակցում են նախորդ մրցաշրջանի Լիգա 1-ի և Ֆրանսիայի գավաթի հաղթողները։ Այն համարժեք է այլ երկրներում անցկացվող սուպերգավաթներին։ Գործող չեմպիոնը Պարի Սեն-Ժերմենն է, որը 2017 թվականի Ֆրանսիայի սուպերգավաթում 1-2 հաշվով պարտության մատնեց Մոնակոյին՝ նվաճելով իր 7-րդ սուպերգավաթը։

## Պատմություն
Ֆրանսիայի սուպերգավաթը իր անվանմամբ առաջին անգամ գործածվեց 1995 թվականին, բայց այս ձևաչափով մրցաշարը անցկացվում է 1949 թվականից, երբ 1948-49 մրցաշրջանի Ֆրանսիայի առաջնության հաղթող Ռեյմսը 4-3 հաշվով պարտության մատնեց 1948-49 մրցաշրջանի Ֆրանսիայի գավաթի հաղթող Ռասինգ Փարիզին։

1955 թվականից 1973 թվականը Ֆրանսիայի ֆուտբոլի ֆեդերացիան անցկացնում էր նմանատիպ մրցաշար՝ *Challenge des champions* անվանմամբ։ Խաղը սկսեց նորից անցկացվել 1985 թվականին, սակայն այն անցկացվեց ընդամենը 2 տարի՝ իր հայտնի չլինելու պատճառով։ Ֆրանսիայի ֆուտբոլի ֆեդերացիան 1995 թվականին պաշտոնապես վերականգնեց սուպերգավաթը՝ իր ներկայիս անվանմամբ և ձևաչափով, իսկ առաջին խաղը տեղի ունեցավ 1996 թվականի հունվարին՝ Պարի Սեն-Ժերմենի և Նանտի միջև։ Հաջորդ մրցաշրջանում խաղը չանցկացվեց, քանի որ Օսերը դուբլ ձևակերպելով՝ հաղթելով Ֆրանսիայի առաջնությունը և Ֆրանսիայի գավաթը։ Նմանատիպ իրավիճակ տեղի ունեցավ 2008 թվականին, երբ Օլիմպիկ Լիոնը դուբլ նվաճեց։ Սկզբից որոշվեց խաղը չեղարկել, սակայն վերջին պահին Ֆրանսիայի փոխչեմպիոն Բորդոյին թույլատրվեց մասնակցել հանդիպմանը և վերջինս հաղթեց 5-4 հաշվով հաղթեց հետխաղյա 11-մետրանոցների հարվածաշարում։

Ֆրանսիայի սուպերգավաթը անցկացվել է տարբեր մարզադաշտերում։ 2009 թվականի սուպերգավաթը առաջին անգամ անցկացվեց Ֆրանսիայի տարածքից դուրս՝ Մոնրեալի Օլիմպիական մարզադաշտում։ Դրանից հետո այն անցկացվել է նաև Թունիսում, Մարոկկոյում, ԱՄՆ-ում, Գաբոնում և Չինաստանում։

## Հաղթողներ

## Ծանոթագրություններ

## Արտաքին հղումներ
* Ֆրանսիայի սուպերգավաթը LFP.fr կայքում

Կատեգորիա:Ֆուտբոլի մրցություններ Ֆրանսիայում
Նահապետի առու

**Նահապետի առու**, ջրանցքներ Նախիջևանում։ Գտնվում են Երնջակ գավառում` Երնջակ ձորահովտի միջին մասում։ Երկու ջրանցքները գործում են մինչ օրս և սկիզբ են առել Երնջակ գետից` Երնջակ բերդի ստորոտից։ Անցնելով Նորաշեն-Ապարաններ-Ապրակունիս գյուղերի վրայով` հասնում են Կզնուտի դաշտ։ Ապրակունիս-Կզնուտ հատվածում ջրանցքներից մեկը 1 կմ չափով անցնում է գետնուղով։

Նահապետի առու ջրանցքները շահագործվել են դեռևս մ.թ.ա. 8-7-րդ դարերից։ Ջրանցքը կառուցված է մեծ քարերով։ Ջրանցքներով ոռոգել են Երնջակ ձորահովտի և Կզնուտ դաշտի հողատարածքները։ Ըստ ավանդության` ջրանցքները կառուցել է Արբակ Նահապետը Քրիստոսից 1612 տարի առաջ։ Ջրանցքներն ունեցել են 10-15 կմ երկարություն։ Արբակ Նահապետի անունով այժմյա Աբրակունիս գյուղը անվանակոչվել է *Արբակունի*, որը հետագայում փոփոխվելով դարձել է *Ապրակունիք*, *Ապրակունիս*, *Աբրակունիք*։

## Ծանոթագրություններ

Կատեգորիա:Նախիջևանի Ինքնավար Հանրապետության գետեր
Շառլ Դրագոյի գավաթ

**Շառլ Դրագոյի գավաթ** (), նախկին ֆրանսիական ֆուտբոլային գավաթային մրցաշար։ Անցկացվել է այն ակումբների միջև, որոնք դուրս էին մնացել մինչև Ֆրանսիայի գավաթի քառորդ եզրափակիչը։ Մրցաշարը հիմնադրվել է 1953 թվականին և դադարեցվել 1965 թվականին։

## Եզրափակիչներ

## Հաղթողներ

## Ծանոթագրություններ

Կատեգորիա:Ֆուտբոլի մրցություններ Ֆրանսիայում
Արիլենա Արա

**Արիլենա Արա** (, հայտնի է իր Արիլենա կեղծանվամբ), ալբանացի երգչուհի։ Ալբանիայի X Factor-ի երկրորդ եթերաշրջանի հաղթողն է։

## Կարիերա
Արիլենա Արան ծնվել է Շկոդեր քաղաքում։ Նա առաջին անգամ մասնակցել է Gjeniu i Vogël («Փոքրիկ հանճար») մրցույթին։ Այն փոքրիկ տաղանդների մրցույթ էր, որտեղ նա զբաղեցրեց երրորդ տեղը։

Հոր մահից հետո մասնակցել է Ալբանիայի X Factor-ի երկրորդ եթերաշրջանին, որը TV Klan-ով հեռարձակվել է 2012 թվականի հոկտեմբերի 28-ից մինչև 2013 թվականի մարտի 31-ը։ Նախագծի լսումները տեղի ունեցան Տիրանայում, իսկ նա կատարեց Աննա Ջոնսսոնի «Մենք ենք» երգը։ Նա մարզիչ Ալտունա Սեյդիուի «Աղջիկներ» թիմից էր։ Եզրափակչում նա հանդես է եկել Մերի Ջեյ Բլայջի «No More Drama», Ռիհաննայի «Man Down» և «S&M», որը կատարեց իր մարզիչ Տունայի հետ միասին և նա հաղթեց։ Վերջերս նա մասնակցել է «Dance With Me» 2 հեռուստաշոուին։ Նրա գործընկերը Լաբին էր (Կոսովոյի ալբանացի լրագրող)։ 2014 թվականի փետրվարի 26-ին նա ներկայացրել է իր առաջին տեսահոլովակը՝ «Աերոպլլան»՝ դառնալով Ալբանիայի դիագրամների առաջատարը։ «Աերոպլլան»-ի հաջողությունից հետո, որը առաջին 12 ժամվա ընթացքում հավաքել է 2 միլիոն դիտում, նրա նոր «Business Class» ստեղծագործությունը առաջին 9 ժամվա ընթացքում հավաքեց 1 միլիոն դիտում է։ Ավելի ուշ նա թողարկեց իր երրորդ երգը, որը կոչվում էր «Vegim»՝ նվիրված հոր մահվանը։ 2016 թվականին նա թողարկում է մեկ այլ երգ՝ «Nëntori»-ն, որը հայտնի է նաև Ալբանիայից դուրս (ներառված էր Ռումինիայի, Ռուսաստանի ռադիոյի ռոտացիայի մեջ)։

## Սկավառակագրություն
#### Սինգլեր
* 2014: «Aeroplan»
* 2014: «Business Class»
* 2015: «Vegim»
* 2016: «TokeRroke»
* 2016: «Nëntori»
* 2017: «Nallane 3» ft. Flori Mumajesi, DJ Vicky
* 2017: «I'm Sorry»
* 2017: «Snow in December»
* 2017: «Kido»
* 2017: «Silver and Gold»
* 2017: «Zemër»

## Ծանոթագրություններ

Կատեգորիա:Ալբանացի երգիչներ
Կատեգորիա:Բեմական կեղծանուններ
Լինն Էրում Սուլլան

**Լինն Էրում Սուլլան** (), (), նորվեգացի հանդբոլուհի, խաղում է *Vipers Kristiansand* թիմում, նախկինում Նորվեգիայի կանանց հանդբոլի հավաքականի անդամ։

## Ազգային թիմ
### Հանդբոլ
Նորվեգիայի ազգային հավաքականի կազմում իր առաջնախաղն է ունեցել 2004 թվականին։

### Լողափնյա հանդբոլ
Լինն Սուլլանը 2007 թվականի լողափնյա հանդբոլի Եվրոպայի առաջնության ժամանակ դարձել է բրոնզե մեդալակիր, որտեղ նույնպես մրցաշարի լավագույն ռմբարկուն էր։ 2009 թվականին Լարվիկի Եվրոպայի առաջնությունում նվաճել է արծաթե մեդալ։

## Ակումբային կարիերա
2005/2006 մրցաշրջանում Նորվեգիայի լիգայի լավագույն ռմբարկուն էր (առաջին հորիզոնականը կիսելով Լինն-Քրիստին Ռիեգելհութ Քորենի հետ, 159 գոլ), ինչպես նաև տարվա լավագույն մարզիկ () և տարվա լավագույն աջակողմյան հարձակվող ():

## Ձեռքբերումներ
***[[Ամառային օլիմպիական խաղեր|Օլիմպիական խաղեր]]**։
***Հաղթող*։ 2012
***[[Հանդբոլի կանանց աշխարհի առաջնություն|Աշխարհի առաջնություն]]**։
***Հաղթող*։ 2011, 2015
***Արծաթե մեդալակիր*։ 2007
***[[Կանանց հանդբոլի Եվրոպայի առաջնություն|Եվրոպայի առաջնություն]]**։
***Հաղթող*։ 2008, 2010
***Արծաթե մեդալակիր*։ 2012

## Ծանոթագրություններ

## Արտաքին հղումներ
* Spelersprofiel en interlandstatistieken op Handball.no 
* Interlandstatistieken van het Norges Håndballforbund 
* Linn Sulland på Europamester 
* Sulland til Larvik

Կատեգորիա:Նորվեգացի հանդբոլիստուհիներ
Կատեգորիա:Նորվեգացի մարզուհիներ
Կատեգորիա:Նորվեգացի օլիմպիական չեմպիոններ
Աշոտ Սմբատյան

**Աշոտ Գվիդոնի Սմբատյան** (), հայ մաթեմատիկոս, դիվանագետ։ Գերմանիայի Դաշնային Հանրապետությունում Հայաստանի Հանրապետության արտակարգ և լիազոր դեսպան (2015-2021)։

Սմբատյանի պաշտոնավարման առաջին տարում Բունդեսթագը ճանաչել է Հայոց ցեղասպանությունը։

## Կենսագրություն
վ1985-1991 թվականներին սովորել և ավարտել է Երևանի պետական համալսարանի մաթեմատիկայի ֆակուլտետը, 1990-1991 թվականներին՝ Դրեզդենի տեխնիկական համալսարանի մաթեմատիկայի ֆակուլտետը, 1991-1993 թվականներին՝ Լայպցիգի համալսարան (ասպիրանտուրա), 1993-1997 թվականներին՝ Բեռլինի համալսարանի տնտեսագիտական ֆակուլտետը։ Ծառայել է խորհրդային բանակում։

1991-1993 թվականներին աշխատել է Գերմանական AVX/SIEMENS ընկերության գիտահետազոտական բաժնում, 1994-1996 թվականներին եղել Բեռլինի Հումբոլդտի անվան համալսարանի մաթեմատիկայի ֆակուլտետի գիտաշխատող, 1996-1997 թվականներին դասավանդել է Բեռլինի գիտության և կրթության սենատին առընթեր համալսարանի մաթեմատիկական քոլեջում։ 1997-2008 թվականներին եղել է Գերմանիայում Հայաստանի Հանրապետության դեսպանության
գրասենյակի վարիչ, 2005-2009 թվականներին՝ Գիտության և կրթության սենատին կից արտերկրի ավարտական վկայականների գնահատման և ատեստավորման փորձագիտական խորհրդի անդամ, 2009 թվականին՝ Հայաստանի Հանրապետության արտաքին գործերի նախարարության խորհրդատու, փորձագետ։ 2010-2011 թվականներին զբաղվել է դասախոսական և խորհրդատվական գործունեությամբ։ 2011–2013 թվականներին եղել է Հայաստանի Հանրապետության արտաքին գործերի նախարարության Եվրոպայի վարչության առաջին քարտուղար, 2014–2015 թվականներին՝ Գերմանիայում ՀՀ դեսպանության խորհրդական, փոխդեսպան։ 2015 թվականին ՀՀ նախագահի հրամանագրով նշանակվել է Գերմանիայի Դաշնային
Հանրապետությունում Հայաստանի Հանրապետության արտակարգ և լիազոր դեսպան (նստավայրը` Բեռլին)։ 2022 թվականին նշանակվել է Վրաստանում Հայաստանի Հանրապետության արտակարգ և լիազոր դեսպան (նստավայրը՝ Թբիլիսի)։ 2023 թվականի մայիսի 19, համատեղության կարգով, նշանակվել  է Հունգարիայում Հայաստանի Հանրապետության արտակարգ և լիազոր դեսպան (նստավայրը՝ Թբիլիսի)։

Գիտական աշխատությունների և հոդվածների հեղինակ է։

## Գերմանիայում հայկական մաֆիայի հետ առնչության մեղադրանքներ
2008 թվականին Գերմանիայի դաշնային հետախուզությունը կասկածներ է ունեցել, որ Սմբատյանը առնչություն ունի հայկական մաֆիայի հետ, սակայն քրեական ոստիկանությունը դրանք չի հաստատել։ 2018 թվականի նոյեմբերին Սմբատյանի փաստաբանների միջնորդությամբ Բեռլինի շրջանային դատարանը արգելել է «Mitteldeutscher Rundfunk» հեռուստաընկերությանը հեռարձակել փաստագրական ֆիլմ՝ Գերմանիայում հայկական մաֆիայի վերաբերյալ։

## Պարգևներ
* Մխիթար Գոշի մեդալ

### Դիվանագիտական աստիճան
* Ունի արտակարգ դեսպանորդ և լիազոր նախարարի դիվանագիտական աստիճան։

## Ծանոթագրություններ

## Արտաքին հղումներ
* Զրույց դեսպանի հետ. Աշոտ Սմբատյան

Կատեգորիա:Հայ մաթեմատիկոսներ
Կատեգորիա:Մաթեմատիկոսներ այբբենական կարգով
Կատեգորիա:Հայ դիվանագետներ
Կատեգորիա:ԵՊՀ շրջանավարտներ
Կատեգորիա:Բեռլինի համալսարանի շրջանավարտներ
Կատեգորիա:Լայպցիգի համալսարանի շրջանավարտներ
Ժակլին Ռոկ

**Ժակլին Ռոկ** կամ **Ժակլին Պիկասո** (, ), հայտնի է որպես Պաբլո Պիկասոյի մուսա և նրա երկրորդ կին։ Նրանց ամուսնությունը տևել է 11 տարի, մինչև Պիկասոյի մահը։ Նկարիչն ստեղծել է նրա ավելի քան 400 դիմանկար, ինչն ավելին է, քան նրա ցանկացած այլ սիրեցյալի դիմանկարների թիվը։

## Երիտասարդություն
Ծնվել է 1927 թվականին, Փարիզում։ Ժակլինը երկու տարեկան է եղել, երբ հայրը լքել է իրեն, մորն ու չորսամյա եղբորը։ Ժակլինը սա նրան երբևէ չի ներել։ Մայրը երեխաներին մեծացրել է մեծ դժվարությամբ, Ելիսեյան դաշտերին մոտ գտնվող փոքրիկ տնակում` երկար ժամերով դերձակուհի աշխատելով։ Ժակլինը 18 տարեկան էր, երբ նրա մայրը մահացել է ուղեղի կաթվածից։ 1946 թվականին նա ամուսնացել է ինժեներ Անդրե Հութենի հետ ու նրանից աղջիկ է ունեցել։ Երիտասարդ ընտանիքը տեղափոխվել է Աֆրիկա, որտեղ Անդրե Հութենն աշխատում էր, սակայն չորս տարի անց նրանք վերադարձել են Ֆրանսիա, որտեղ և բաժանվել են։ Ժակլինն սկսել է բնակվել Լազուր ափում և աշխատանքի է անցել Վալորիսում` իր զարմուհու խանութում։

## Ծանոթություն և կյանք Պիկասոյի հետ

Պաբլո Պիկասոն առաջին անգամ հանդիպել է Ժակլինին 1953 թվականին, երբ նա 26 տարեկան էր, իսկ նկարիչը` 72։ Նա սկսել է սիրահետել կնոջը։ Ժակլինի պատկերն սկսել է հայտնվել Պիկասոյի կտավներում 1954 թվականին։ Այս դիմանկարներում Ժակլինն իրական չէ, պատկերված է չափազանց երկար վզով ու կատվի դեմքով։ Աստիճանաբար, նկարից նկար, նրա մուգ աչքերն ու հոնքերը, բարձր այտոսկրերն ու դասական պրոֆիլն ավելի ճանաչելի էին դառնում նկարչի ավելի ուշ աշխատանքներում։
Նկարիչն ամեն օր այցելում էր կնոջը։ Նրա տան վրա կավիճով աղավնի էր պատկերել և կես տարի նրան ամեն օր մեկ վարդ էր նվիրում, մինչև որ կինը համաձայնվում է հանդիպել նրա հետ։ 1955 թվականին, Պիկասոյի առաջին կնոջ` Օլգա Խոխլովայի մահից հետո Պիկասոն իրավունք է ստանում նորից ամուսնանալ։ Ժակլինի հետ նա ամուսնացել է միայն 6 տարի անց, 1961 թվականի մարտի 2-ին։ 1963 թվականին նկարիչը նկարել է նրա 160 դիմանկար և շարունակել է նրան պատկերել նաև հետագայում, մինչև 1972 թվականը։

## Պիկասոյից հետո
1973 թվականի ապրիլի 8-ին (ըստ որոշ աղբյուրների` ապրիլի 9-ին) Պիկասոն մահանում է 91 տարեկան հասակում։ Ժակլինը նրանից երեխաներ չուներ։ Քանի որ Պիկասոյի թաղումը տեղի էր ունենալու նրան պատկանող մասնավոր սեփականություն հանդիսացող տարածքում, Ժակլինը կարողացել է արգելել Պիկասոյի երեխաներին` Կլոդին ու Պալոմային, ներկա գտնել իրենց հոր թաղմանը։ Կլոդն ու Պալոման Պիկսայի և Ֆրանսուազա Ժիլոյի զավակներն են, ում հետ Պիկասոն չի ամուսնացել, սակայն ապրել է նրա հետ 10 տարի։
1973 թվականից Ժիլոն սկսել է պայքարել Ժակլինի դեմ` նկարչի կարողությունը կիսելու համար։ Ժիլոն ու իր երեխաներն ինչպես Պիկասոյի կենդանության օրոք, այնպես էլ` նրա մահից հետո անհաջող կերպով պայքարել են իրենց բաժին ժառանգությունն ստանալու համար` հիմնվելով նրա վրա, որ Պիկասոն կյանքի վերջում հոգեկան խնդիրներ ուներ։ Ի վերջո կողմերը պայմանավորվել են ստեղծել Պիկասոյի թանգարան Փարիզում, որը բացվել է 1985 թվականին։
Ժակլին Ռոկը ինքնասպան է եղել 1986 թվականին, 60 տարեկանում։ Ըստ իր ցանկության` թաղված է իր ամուսնու` Պաբլո Պիկասոյի կողքին։

## Ծանոթագրություններ

Կատեգորիա:Ինքնասպաններ
Ռեբեքքա Բաքքեն

**Ռեբեքքա Բաքքեն** (), նորվեգացի ջազ երգիչ, երգահան և երաժշտական պրոդյուսեր, ում հաճախ ասոցիացնում են ջազ երաժշտության հետ, թեպետ ինքը հրաժարվում է իրեն ջազ երաժիշտ համարելուց։ Նրա ձայնային դիապազոնն ընդգրկում է մոտավորապես երեք օկտավա։

## Կարիերա
Նախքան 1988 թվականը պրոֆեսիոնալ սոուլ, ֆանկ և ռոք խմբերում աշխատելը Բաքքենը սկսել է երգել դպրոցական տարբեր խմբերում։ Նա աչքի է ընկնում իր յուրահատուկ, արտահայտիչ և բազմազան ձայնով, որը ֆոլկի, ջազի և փոփի համադրություն է։

## Պարգևներ
*2007: Ամադեուս ավստրիական երաժշտական մրցանակաբաշխության մրցանակակիր ջազ/բլյուզ/ֆոլկ անվանակարգում «I Keep My Cool» ալբոմի համար։

## Սկավառակագրություն
### Սոլո
* 2003: *The Art of How to Fall* (EmArcy Records/Universal)
* 2005: *Is That You?* (Boutique/Universal)
* 2006: *I Keep My Cool* (EmArcy/Universal)
* 2007: *Building Visions* (Universal)
* 2009: *Morning Hours* (EmArcy/Universal)
* 2011: *September* (EmArcy/Universal)
* 2014: *Little Drop of Poison* (EmArcy/Universal)
* 2016: *Most Personal* (EmArcy/Universal)

### Դուետ
**Վոլֆգանգ Մաթսփելի հետ**
* 2000: *Daily Mirror* (Material)
* 2001: *Daily Mirror Reflected* (Material)
* 2002: *Beloved* with Wolfgang Muthspiel (Material)

### Համագործակցություն
* 2003: *Scattering Poems* (ACT Music), Ջուլիա Հյոլսման տրիոյի հետ
* 2003: *Heaven* (ACT), Քրիստոֆ Լաուերի հետ և Norwegian Brass Սոնդրե Բրաթլանդի և Գեյր Լիսնեի հետ

## Ծանոթագրություններ

## Արտաքին հղումներ
*
* Universal-ի կայքում 
*Rebekka Bakken - Same Kind (official Video) HD YouTube-ում

Կատեգորիա:21-րդ դարի երգչուհիներ
Կատեգորիա:Երաժշտական պրոդյուսերներ
Կատեգորիա:Նորվեգացի երաժիշտներ
Կատեգորիա:Նորվեգացի երգչուհիներ
Արշակ Գառնիկյան

**Արշակ Հարությունի Գառնիկյան** (**Արշակ Գառնի**, ), ֆրանսահայ նկարիչ։

## Կենսագրություն
Արշակ Գառնիկյանը ծնվել է 1931 թվականին Բեյրութում։ Արվեստի ու երաժշտության նկատմամբ սերն ի հայտ է եկել վաղ տարիքում։ Գործունեությունը սկսել է որպես թատերական նկարիչ, ձևավորել է Լևոն Շանթի «Հին աստվածներ», «Շղթայվածը» և այլ ներկայացումներ։ Ձևավորել է Բեյրութի Համազգայինի Գասպար Իփեկյան թատերախմբի մի շարք բեմադրություններ։ 1958 թվականից հաստատվել է Փարիզում, հաճախել է Գրանդ Շոմեր ակադեմիա, երեք տարի հետևել է Լուվրի ազատ արվեստանոցների դասընթացներին։

Աշխատանքներում իրականությունը պատկերել է այլաբանորեն, վերացարկված։ Փարիզի կենտրոնում ունեցել է իր արվեստանոցը։ Ստեղծագործություններից գտնվում են Հայաստանի ազգային պատկերասրահում։

Մահացել է 2014 թվականի ապրիլի 14-ին Փարիզում։

## Ցուցահադնեսներ
Մասնակցել է Փարիզի սալոնի խմբակային ցուցահանդեսներին

Անհատական ցուցահանդես է ունեցել Փարիզի Ունիվերսիտե (1957) սրահում և Բելգիայում (1975):

## Ստեղծագործություններ
* «Ինքնանկար» («Տղայի դիմանկարը»), ՀԱՊ, 1959  
* «Նատյուրմորտ», ՀԱՊ, 1959  
* «Դիմանկար», ՀԱՊ, 1959  
* «Հանդիպում», 1963  
* «Ապրիլյան մի գիշեր», ՀԱՊ, 1973 
* «Հորինվածք», 1981 
* «Կապակցություն», 1983  
* «Զվարթնոց», ՀԱՊ, 1984  
* «Նկարիչը», ՀԱՊ, 1986 
* «Շարական» նկարաշարք», ՀԱՊ, 1988  
* «Բնանկար», 1999

### Թատերական ձևավորումներ
* «Հին աստվածներ», Լևոն Շանթ
* «Շղթայվածները», Լևոն Շանթ

## Ծանոթագրություններ

Կատեգորիա:Գրանդ Շոմեր ակադեմիայի շրջանավարտներ
Կատեգորիա:Ֆրանսահայ նկարիչներ
Ռագնհիլդ Նորվեգացի

**Ռագնհիլդ Նորվեգացի, տիկին Լորենցեն** (, հունիսի 9, 1930 թ., Թագավորական պալատ, Օսլո, Նորվեգիայի թագավորություն - սեպտեմբերի 16, 2012 թ., Ռիո դե Ժանեյրո, Բրազիլիա), Նորվեգիայի թագավոր Ուլաֆ V-ի և նրա կին գահաժառանգ Մարտայի ավագ դուստր, ծննդյան թվականից Շվեդիայի արքայադուստր։

## Կենսագրություն
Ռագնհիլդ Նորվեգացին ծնվել է 1930 թվականի հունիսի 9-ին Նորվեգիայի գահաժառանգ Ուլաֆի (հետագայում Նորվեգիայի թագավոր Ուլաֆ V) և գահաժառանգ Մարտայի ընտանիքում։ Հայրական կողմից Ռագնհիլդը հանդիսանում է Նորվեգիայի թագավոր Հակոն VII-ի *(ով դարձել է Նորվեգիայի թագավոր, երբ  1905 թվականին Նորվեգիան անկախություն հռչակեց)* թոռնուհին, իսկ մայրական կողմից պատկանել է Բերնադոտների դինաստիային, որը հանդիսանում է Շվեդիայի թագավորական դինաստիան 1818 թվականից։

Մկրտության արարողության ժամանակ արքայադստերը տրվել է Ռագնհիլդ Ալեքսանդրա, ով կրել է Նորվեգիայի արքայադուստր տիտղոսը։ 629 տարվա ընթացքում նա եղել է Նորվեգիայի առաջին արքայադուստրը, ով ծնվել է թագավորության տարածքում։

Երկրորդ համաշխարհային պատերազմի ժամանակ Նացիստական Գերմանիայի ներխուժման պատճառով ընտանիքի հետ միասին արքայադուստրը փախել է երկրից և պատերազմական տարիները ստիպված է եղել անցկացնել Միացյալ Նահանգների մայրաքաղաք Վաշինգտոնում մոր, եղբոր՝ Հարալդի (ներկայում Հարալդ V թագավոր) և քրոջ՝ արքայադուստր Աստրիդի հետ։ Հակոն VII թագավորը գահաժառանգ Ուլաֆի հետ պատերազմի ժամանակ Անգլիայի մայրաքաղաք Լոնդոնից ղեկավարում էին վտարանդի կառավարությունը, այդ իսկ պատճառով թագավորական ընտանիքը այդ ընթացքում բաժանված էր։ Ընտանիքը միավորվեց միայն 1945 թվականին, երբ պատերազմի ավարտից հետո թագավորական ընտանիքը վերադարձավ հայրենիք։

200px|thumb|left|Էռլինգ Սվեն Լորենցեն

Արքայադուստր Ռագնհիլդ Նորվեգացին բացել է 1952 թվականին Նորվեգիայի մայրաքաղաք Օսլոյում տեղի ունեցած Ձմեռային օլիմպիական խաղերը, երբ իր հայրը գտնվում էր Մեծ Բրիտանիայում Ջորջ VI թագավորի հյուղարկավորության արարողությանը։

1953 թվականի մայիսի 15-ին արքայադուստր Ռագնհիլդ Նորվեգացին ամուսնանում է Էռլինգ Սենա Լորենցենի հետ։ Լորենցենը ծնվել է 1923 թվականի հունվարի 28-ին Օսլոյում։ Նրա ծնողները զբաղվել են առևտրով։ Լորենցենը նույնպես զբաղվել է առևտրով։ Նորապսակները ամուսնանալուց հետո տեղափոխվել են բրազիլական Ռիո դե Ժանեյրո քաղաք, որտեղ Լորենցենն ուներ գործարար ներկայություն։ Սկզբնական շրջանում նրանք ապրում էին ժամանակավոր կեցության իրավունքով, այնուհետև, որոշ ժամանակ անց նրանք ստանում են քաղաքացիություն և բնակվում Բրազիլիայում մինչ օրս։

Ռագնհիլդն ու Էռլինգը ունեն երեք երեխա՝ 
* **Հոկոն Լորենցեն** (ծնվել է 1954 թվականին)՝ ամուսնացել է Մարտա Կառվալո դե Ֆրեիտասի հետ, ունի երեք երեխա,
* **Ինգեբորգա Լորենցեն** (ծնվել է 1957 թվականին)՝ ամուսնացել է Պաուլ Ցեզար Ռիբերտո Ֆիլոյի հետ, ունի դուստր, 
* **Ռագնհիլդ Լորենցեն** (ծնվել է 1968 թվականին)՝ ամուսնացել է Ահարոն Լոնգայի հետ, ունի երկու դուստրեր։

Արքայադուստր Ռագնհիլդը մահացել է Ռիո դե Ժանեյրոյում գտնվող իր տանը 2012 թվականի սեպտեմբերի 16-ին 82 տարեկան հասակում երկարատև հիվանդությունից։

## Տոհմածառ



## Ծանոթագրություններ

## Արտաքին հղումներ
* Official biography at kongehuset.no.

Կատեգորիա:Թագավորների դուստրեր
Կատեգորիա:Նորվքեգիայի արքայադստրեր
Կատեգորիա:Ռիո դե Ժանեյրո քաղաքում մահացածներ
JP Cooper

**Ջոն Պաուլ Կուպեր** (, ), առավել հայտնի է որպես **JP Cooper**, անգլիացի երգիչ և երգերի հեղինակ։ Հայտնի է դարձել Ջոնաս Բլուի «Perfect Strangers» սինգլում իր մասկակցությամբ։ Երգը հավաստագրվել է որպես պլատինե Միացյալ Թագավորությունում։ Նրա հաջորդ սոլո սինգլը եղել է «September Song» երգը։ Նա համագործակցում է Island Records լեյբլի հետ։

## Կարիերա
### 2012–15 թվականներ։ Կարիերայի սկիզբ
2012 թվականի հունիսի 27-ին Պաուլ Կուպերը թողարկել է իր առաջին 2 մինի ալբոմները՝ *EP1* և *EP2*։ Նա մասնակցել է Դոնի Դիաբլոյի «The Artist Inside» սինգլի ձայնագրմանը, որը թողարկվել է 2012 թվականի նոյեմբերի 9-ին։ 2013 թվականի փետրվարի 8-ին թողարկել է իր 3-րդ մինի ալբոմը՝ *EP3*, 2014 թվականի հուլիսի 20-ին՝ 4-րդը՝ «*Keep the Quiet Out»*, իսկ  2015 թվականի հունվարի 26-ին՝ 5-րդը՝  «*When the Darkness Comes»*:

### 2016-ներկա։ ''Raised Under Grey Skies''
2016 թվականի մարտի 18-ին JP Cooper-ը թողարկել է «Five More Days» սինգլը Ավելինոյի մասնակցությամբ։ Նա մասնակցել է Ջոնաս Բլուի «Perfect Strangers» սինգլի ձայնագրմանը, որ թողարկվել է 2016 թվականի հունիսի 3-ին։ Երգը հասել է UK Singles Chart հիթ շքերթի 2-րդ հորիզոնական և ընդգրկվել է լավագույն տասնյակներում այլ երկրներում, ինչպիսիք են Գերմանիան, Ավստրալիան և Շվեդիան։ 2016 թվականի հունիսի 10-ին նա թողարկել է «Party» սինգլը որպես գլխավոր սինգլ իր առաջին ստուդիական ալբոմից։ Նա թողարկել է «September Song» սինգլը 2016 թվականի սեպտեմբերի 16-ին որպես երկրորդ սինգլ։ Երգը հասել է UK Singles Chart-ի 7-րդ հորիզոնական և ընդգրկվել լավագույն տասնյակներում Իռլանդիայի Հանրապետությունում և Շվեդիայում։ «Passport Home» թողարկել է 3-րդ սինգլը 2017 թվականի ապրիլի 7-ին, հասել է 86-րդ հորիզոնականին  UK Singles Chart-ում։ 2017 թվականի հուլիսի 21-ին թողարկել է «She's on My Mind» երգը՝ որպես 4-րդ սինգլ։ «Wait» երգը թողարկել է որպես իր ստուդիական ալբոմի 5-րդ սինգլ 2017 թվականի օգոստոսի 25-ին։ Նա ի վերջո թողարկել է «*[[Raised Under Grey Skies]]»* ստուդիական ալբոմը 2017 թվականի հոկտեմբերի 6-ին։ Նա մասնակցել է Քրեյգ Դեհվիդի *[[The Time Is Now (ալբոմ)|«The Time Is Now]]*» 7-րդ ստուդիական ալբոմի «Get Involved» երգի ձայնագրմանը, որը թողարկել է 2018 թվականի հունվարի 26-ին։

## Սկավառակագրություն
### Ստուդիական ալբոմներ

### Մինի ալբոմներ

### Սինգլներ
#### Գլխավոր սինգլներ

#### Որպես հրավիրված երգիչ

#### Պրոմո սինգլներ

### Այլ երգեր

## Ծանոթագրություններ

## Արտաքին հղումներ
* Պաշտոնական կայք

Կատեգորիա:21-րդ դարի երգիչներ
Կատեգորիա:Անգլիացի երաժիշտներ
Կատեգորիա:Անգլիացի երգիչներ
Կատեգորիա:Անգլիացի կոմպոզիտորներ
Կատեգորիա:Բեմական կեղծանուններ
Կատեգորիա:Բրիտանացի երգահաններ
Մեյբլ

**Մեյբլ Մաքվեյ** (), առավել հայտնի է Մեյբլ բեմական կեղծանունով, Իսպանիայում ծնված շվեդ-բրիտանացի երգիչ և երգերի հեղինակ, որ բնակվում է Լոնդոնում։ Ծնվել էի Իսպանիայի Մալագա քաղաքում և հասակ առել Շվեդիայի մայրաքաղաք Ստոկհոլմում, նա երգիչ և երգերի հեղինակ  Նենե Քերրիի և  Massive Attack ձայնագրման  պրոդյուսեր Քեմերոն Մաքվեյի դուստրն է։ Նա հիմա ապրում է Լոնդոնում։

Մեյբլն առավել հայտնի է 2015 թվականին՝  իր սոլո կարիերայի սկզբում թողարկած  «Know Me Better» դեպյուտային սինգլով։ Նա հայտի է նաև 2017 թվականին թողարկված  "Finders Keepers"  հիթը և  դրա երաժշտական տեսահոլովակը։ Նա աշխատում է երգերի հեղինակ և ձայնագրման պրոդյուսեր Ջոել Փոթի հետ։ 2017 թվականին նա թողարկել էիր *Bedroom* մինի ալբոմը, 2017 թվականին *Ivy to Roses*  միքսթեյփը «Begging» երգով, և դրանից հետո սկսել է աշխատել իր դեբյուտային ալբոմի վրա։

## Սկավառակագրություն
### Միքսթեյփս

### EPs

## Սինգլներ

## Ծանոթագրություններ

Կատեգորիա:Brit Awards մրցանակի դափնեկիրներ
Կատեգորիա:Անգլիացի երգչուհիներ
Կատեգորիա:Անգլիացի կոմպոզիտորներ
Կատեգորիա:Անձինք շվեդական սերմամբ
Կատեգորիա:Բեմական կեղծանուններ
Կատեգորիա:Բրիտանացի երգչուհիներ
Կատեգորիա:Բրիտանացի կին երաժիշտներ
Կատեգորիա:Շվեդ երգչուհիներ
Բաբաևյան հրուշակեղենի կոնցեռն

250px|մինի|Բաբաևյան շոկոլադե սալիկ
մինի|«Ոգեշնչում» կոնֆետներ
մինի|Բաբաևի անվան ֆաբրիկայի մոնպանսիե
**«Բաբաևյան հրուշակեղենի կոնցեռն»** (, նախկին Աբրիկոսովների և որդիների ընկերակցություն), գործարան, հրուշակեղենի հին ձեռնարկություն։ Գտնվում է Մոսկվայում (Փոքր Կրասնոսելսկի փողոց, 7)։

## Պատմություն
1804 թվականին նախ ստեղծվել է քաղցրավենիքի փոքր արտադրամաս, իսկ գործարան սկսել է կոչվել արդեն Մոսկվայի առաջին համքարության վաճառական Ալեքսեյ Աբրիկոսովի ժամանակ։ 1918 թվականին դարձել է պետական։ 2002 թվականին Ինկոմբանկի սնանկանալուց հետո  կոնցեռնի բաժնետոմսերի փաթեթը վաճառվել է «Ամիդիս» ՍՊԸ-ին 800 միլիոն ռուբլիով։ 2014 թվականին այս ընկերությունը դարձավ 210 տարեկան։

2003 թվականից մտավ «Միացյալ հրուշակագործներ» հոլդինգի կազմի մեջ, որն այժմ հանդիսանում է Մոսկվայի ու ամբողջ Ռուսաստանի ամենախոշոր հրուշակեղենի ձեռնարկությունը։ «Միացյալ հրուշակագործներ» հոլդինգի կազմում են այժմ ոլորտի առաջատարները՝ «Կրասնի Օկտյաբր» ու «Ռոտ Ֆրոնտ» ընկերությունները։

«Բաբաևյան» բրենդի հպարտությունն իր բարձրորակ մուգ շոկոլադն է, որը պատրաստում են հատընտիր կակաոյի հատիկներից ու կակաոյի յուղից։

Այս բրենդի մասնագետները տարբեր ժամանակներում ստեղծել են քաղցրավենիքի ավելի քան 200 նոր տեսակ, ինչպիսիք են՝ «Բաբաևյան», «Ոգեշնչում», «Լյուքս», «Այցելություն», «Բաբաևյան սկյուռիկ» և այլն։

## Ծանոթագրություններ

## Արտաքին հղումներ
* Պաշտոնական կայք 
* Ֆաբրիկայի պատմությունը պաշտոնական կայքում 

Կատեգորիա:Ընկերություններ ըստ գործունեության
Կատեգորիա:Ռուսաստանի ապրանքանիշեր
Վիբեկե Սքոֆթերուդ

**Վիբեկե Սքոֆթերուդ** (, ), նորվեգացի դահուկորդուհի է, օլիմպիական չեմպիոն, աշխարհի կրկնակի չեմպիոն։ Իր բոլոր մեդալները նվաճել է էստաֆետայի կազմում։

## Մարզական կարիերա

2000 թվականին Անվաչմուշկային դահուկների աշխարհի առաջնությանը նվաճել է հինգ ոսկե և մեկ արծաթե մեդալ։

2000 թվականին Վիբեկեն իր նորամուտն է տոնել Աշխարհի գավաթում, և 2001 թվականի դեկտեմբերին նշել է իր առաջին հաղթանակը Աշխարհի գավաթի մրցափուլերում՝ էստաֆետում։ Ներկա դրությամբ նա ունի 12 հաղթանակ Աշխարհի գավաթի մրցափուլերում, և բոլորը էստաֆետում։ Աշխարհի գավաթում անձնական մրցումներում հաղթանակ չունի, բայց յոթ անգամ բարձրացել է պատվո հարթակ։

2002 թվականին մասնակցել է Սոլթ Լեյք Սիթիի Օլիմպիական խաղերին և գրանցել է հետևյալ արդյունքները՝ սպրինտ 21-րդ հորիզոնական, մասս-մեկնարկ 15 կմ 28-րդ հորիզոնական, հետապնդում 5+5 կմ 28-րդ հորիզոնական, 30 կմ դասական 8-րդ հորիզոնական։

2010 թվականին Վանկուվերի Օլիմպիական խաղերին դարձավ օլիմպիական չեմպիոն էստաֆետում, իսկ անհատական մրցաշարերում գրանցեց հետևյալ արդյունքները՝ 10 կմ 22-րդ հորիզոնական, հետապնդում 7,5+7,5 հրաժարվել է մասնակցել։

Աշխարհի առաջնություններում իր կարիերայի ընթացքում նվաճել է երկու ոսկե մեդալ, մեկ արծաթ և մեկ բրոնզ, և բոլորը էստաֆետում։ Ընդհանուր առմամբ մասնակցել է հինգ աշխարհի առաջնությունների։

## Կենսագրություն

2005 թվականին Վիբեկե Սքոֆթերուդը հրաժարվեց նկարվել նորվեգական FHM տղամարդկանց ամսագրում, քանի որ նրա վրա մեծ ճնշում էր գործադրում Նորվեգիայի դահուկային ֆեդերացիան։ 2004 թվականին նրանից գողացան նոթբուքը, որում գտնվում էր նուրբ բովանդակությամբ նրա նկարները, որոնցից մի քանիսը ավելի ուշ տեղադրվեցին ինտերնետում, ինչը առաջացրեց բուռն ռեակցիա հասարակության շրջանակներում։  Վիբեկե Սքոֆթերուդը ունի կերակրի ընդուման խախտումներ, ինչը նրա խոսքերով ստիպել է նրան բաց թողնել մի շարք մեկնարկներ։ Սքոֆթերուդը լեսբուհի է և 2008 թվականից բնակվում է ընկերուհու հետ միասին, չնայած մինչ այդ ավանդական սեռական կողմնորոշում ուներ։

## Հաջողություններ
### Ձմեռային Օլիմպիական խաղեր
* 2010  Վանկուվեր։ Ոսկի էստաֆետ

### Աշխարհի առաջնություն
* 2003  Վալ դի Ֆիեմե։ Արծաթ էստաֆետ
* 2005  Օբերստդորֆ։ Ոսկի էստաֆետ
* 2007  Սապորո։ Բրոնզ էստաֆետ
* 2011  Օսլո։ Ոսկի էստաֆետ

### Թիմային հաղթանակներ Աշխարհի գավաթում

## Ծանոթագրություններ

Կատեգորիա:Նորվեգացի դահուկավազորդուհիներ
Կատեգորիա:Նորվեգացի մարզուհիներ
Կատեգորիա:Նորվեգացի կանայք
Կատեգորիա:Նորվեգացի օլիմպիական չեմպիոններ
Սիգրիդ

**Սիգրիդ** (), (), նորվեգացի երգչուհի և երգահան։ 2017 թվականին միջազգային հաջողությունների է հասել «*Don't Kill My Vibe*» սիգլով և 2018 թվականի հունվարին հաղթել է BBC Music Sound of 2018 մրցույթում։

## Կենսագրություն
Սիգրիդը ծնվել է Օլեսունում, Նորվեգիա։ Նրա եղբայր Թելեֆը ևս երաժիշտ է, նա ունի նաև քույր՝ Յոհանե անունով։ Մանկության տարիներից ներշնչվել է Ջոնի Միտչելլով, Ադելով և Նիլ Յանգով։ Սիգրիդը և նրա ավագ քույրը կազմել են *Sala Says Mhyp* անունով խումբը, երբ նա 17 տարեկան էր, իսկ նրա կատվի մահվանից հետո այն անվանեցին *Sala*:

## Կարիերա
### 2013–2015 Վաղ տարիներ
Սիգիդը սկսել է իր կարիերան 2013 թվականին, թողարկելով իր դեբյուտային՝ «Sun» սինգլը։ Նորվեգիայում երգը ճանաչվեց որպես ազգային բեկում։ Հետագայում նա *Petroleum Records*-ի հետ պայմանագիր է կնքում և հանդես է գալիս այնպիսի փառատոններում, ինչպիսիք են Øyafestivalen-ը։

### 2016 թվականից ցայսօր։ Բեկում
2016 թվականին Սիգիդը պայմանագիր է կնքում *Island Records* -ի հետ։ Նա *Island Records* -ի հետ իր դեբյուտային *Don't Kill My Vibe* սինգլը թողարկել է 2017 թվականին։ Երգը հայտնվել է Նորվեգիայի, Ավստրալիայի և Միացյալ Թագավորության չարթերում։ Սիգրիդը հանդես է եկել նաև Գլասթոնբերիի փառատոնում։ The Guardian օրաթերթը նույնիսկ առաջարկել է, որ Սիգրիդը կարող է արժանիորեն առաջնորդել փառատոնը առաջիկա տարիներին։ 2017 թվականի օգոստոսին Սիգրիդը ելույթ է ունեցել Ռեդինգի և Լիդսի փառատոնում։ 2018 թվականի հունվարին ճանաչվել է BBC Music Sound of 2018 մրցույթի հաղթող։

## Անձնական կյանք
Սիգրիդն ապրում է Բերգենում։

## Սկավառակագրություն
### Տարածված երգեր

### Սինգլեր
#### Որպես առաջատար արտիստ

#### Գովազդված սինգլեր

### Այլ

## Մրցանակներ

## Ծանոթագրություններ

## Արտաքին հղումներ
* Պաշտոնական կայք

Կատեգորիա:21-րդ դարի երգչուհիներ
Կատեգորիա:Նորվեգացի երգչուհիներ
Կատեգորիա:Նորվեգացի փոփ երգիչներ
Հիլդե Երմունդսհաուգ Փեդերսեն

**Հիլդե Երմունդսհաուգ Փեդերսեն** (, ), նորվեգացի դահուկորդուհի է, հանդես է եկել Նորվեգիայի ազգային հավաքականի կազմում 1984 թվականից մինչև 2008 թվականը։ Մասնակցել է երկու Օլիմպիական խաղերի, և 2002 թվականին Սոլթ Լեյք Սիթիում նվաճել է արծաթե մադալ 4 х 5 կմ էստաֆետում, իսկ 2006 թվականին Թուրինում  41 տարեկան հասակում նվաճեց բրոնզ 10 կմ դասական ոճում։

## Մարզական կարիերա
Հիլդե Յերմուննսյոուգ Փեդերսոնն հաղթել է հինգ մեդալ Աշխարհի առաջնություններում։ Մեկ ոսկե մեդալ նա նվաճել է 2005 թվականին էստաֆետում երկու արծաթ 2001 և 2003 թվականների էստաֆետում, և երկու բրոնզ էլ 2003 թվականին սպրինտում և 10 կմ մրցավազքում։ Աշխարհի գավաթում ընդհանուր առամամբ պատվո հարթակին  բարձրացել 13 անգամ, այդ թվում հինգ անգամ եզրափակչին է հասել երրորդը, յոթ անգամ երկրորդը և մեկ անգամ առաջինը։ Այս պահին Փեդերսոնը հանդիսանում է ամենամեծ դահուկորդուհին տարիքային սահամններում, ով հաղթել է Աշխարհի գավաթի մրցավազքը, որը անցկացվել է 2006 թվականի հունվարին Էստոնիայի Օտեպյաե քաղաքում։ Նա 41 տարեկան էր։

Բացի այդ, Փեդերսոնը զբաղվել է դահուկային տեղորոշմամբ, և այս մարզաձևում  Աշխարհի առաջնություններում նա հաղթել է հինգ մեդալ՝ երեք արծաթե և երկու բրոնզե, ինչպես նաև 1997 թվականին հաղթել է ընդհանուր հաշվարկը Աշխարհի գավաթի։ 2003 թվականին մարզուհին արժանացավ Egebergs Ærespris մրցանակին, սա հեղինակավոր մրցանակ է, որը հանձնվում է նորվեգացի ատլետներին, որոնք հաջողության են հասել միջազգային հարթակում մեկ մարզաձևում և ազգային  կամ ավելի բարձր առաջնություններում մեկ այլ մարզաձևում։

#### Թիմային հաղթանակներ

## Ծանոթագրություններ

Կատեգորիա:Նորվեգացի դահուկորդներ
Կատեգորիա:Նորվեգացի դահուկավազորդուհիներ
Կատեգորիա:Նորվեգացի մարզուհիներ
Կատեգորիա:Դահուկորդուհիներ
Lonely Together

"**Lonely Together**", երգ՝ ձայնագրված շվեդ դիջեյ Ավիչիի կողմից բրիտանացի երգչուհի Ռիտա Օրայի մասնակցությամբ։ Երգը թողարկվել է 2017 թվականի օգոստոսի 11-ին որպես երկրորդ սինգլ Ավիչիի EP *[[Avīci (01)]]* ալբոմից։ Պաշտոնական թողարկումը կայացել է 2017 թվականի նոյեմբերի 17-ին։

## Երգացանկ
**Թվային ներբեռնում**
# "Lonely Together" (featuring Rita Ora) – 3:01

**Թվային ներբեռնում – Ակուստիկ**
#"Lonely Together" (featuring Rita Ora) (acoustic) – 3:01

**Թվային ներբեռնում – Ռեմիքսներ**
# "Lonely Together" (featuring Rita Ora) (Alan Walker Remix) – 2:59
# "Lonely Together" (featuring Rita Ora) (DJ Licious Remix) – 3:04
# "Lonely Together" (featuring Rita Ora) (Jaded Remix) – 3:36
# "Lonely Together" (featuring Rita Ora) (Dexter Remix) – 3:03

## Հիթ-շքերթներ
### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրեր

## Թողարկման պատմություն

## Ծանոթագրություններ

Կատեգորիա:2017 երգեր
Պետրոնելա Բարկեր

**Պետրոնելա Բարկեր** (, ), նորվեգացի դերասանուհի։

## Կենսագրություն
Պետրոնելա Բարկերը ծնվել է անգլիական Կոլչեստր քաղաքում, իսկ մանկությունը անցկացրել  Նորվեգիայում՝ Ֆրեդրիկստադ քաղաքում։ 1985 թվականից  1988 թվականները սովորել է Օսլոյի թատերական ակադեմիայում, և ապագայում դեբյուտ է ունեցել ֆիլմում, խորհրդա-նորվեգական համատեղ  ժապավենի, «Քարերի վրա էլ են ծառեր աճում» (1985)։ Որից հետո իր կարիերան շարունակել է, որպես նորվեգացի  կինոդերասանուհի, նկարահանվելով նորվեգական հայտնի ֆիլմերում։

1990 թվականին Բարքերը ելույթ է ունեցել թատերական բեմում, Շեքսպիրի, «Ձմեային հեքիաթ» պիեսում, Օսլոյի թատրոններից մեկում։ Այդ ժամանակներից ի վեր նա սկսել է ելույթ ունենալ Օսլոյի թատրոնների բեմում և Նորվեգիայի ագգային թատրոնում։

2004 թվականին նկարահանվել է «Հավայ, Օսլո» ֆիլմում, իսկ 2006 թվականին՝ «Անհամապատասխան մարդ» ֆիլմում։

## Ֆիլմերի ցանկը
* «Քարերի վրա էլ են ծառեր աճում» (1985), Dragens fange, 
* «Քաղցրահամ ջուր»  (1988), Sweetwater
* «Կապույտ գայլեր» (1993), De blå ulvene
* «Ֆետերլյանդ»  (1994), Fatherland
* «Վտանգավոր ջրեր» (1995), Farlig farvann
* «Ռադիո 2» (1995—1996), Radio 2	
* «Կնուտ Համսունի  առեղծվածը» (1996), Gåten Knut Hamsun	
* «Կնուտ Համսունի  առեղծվածը» (1996), Gåten Knut Hamsun	*սերիալ*
* «Ուլե Ալեքսանդր Ֆիլիբոմ-բոմ-բոմ» (1998), Ole Aleksander Filibom-bom-bom	
* «Կախվածություն» (2000), Misunnelse
* «7 մահացու մեղքեր» (2000), De 7 dødssyndene	
* «Չորս տոն» (2000), Fire høytider	
* «Երաժշտություն հարսանիքների և հուղարկավորությունների համար» (2002), Musikk for bryllup og begravelser	
* «Հավայ, Օսլո» (2004), Hawaii, Oslo	
* «Dreamfall: The Longest Journey» (2006)
* «Անհամապատասխան մարդ»  (2006), Den brysomme mannen	
* «Կոդավորված նամբ «Հանթեր»» (2007), Kodenavn Hunter	
* «Նամակները պատին» (2010), Varg Veum - Skriften på veggen
* «Հարմարավետությունից դուրս» (2012), Outside Comfort	
* «Վիկտորիա․Սիրո պատմությունը» (2013), Victoria
* «Սթրես» (2014), Stress

## Ծանոթագրություններ

## Արտաքին հղումներ
* 

Կատեգորիա:Նորվեգացի դերասանուհիներ
Նախիջևանի թատրոն

**Նախիջևանի թատրոն**, թատրոն Նախիջևանում։ Որպես Թիֆլիսի Հայոց դրամատիկական ընկերության մասնաճյուղ սկսել է գործել 1913-1920-ական թվականներին Ա. Պարզյանի ջանքերով։ 1917 թվականին մի քանի բեմադրություններից հետո բեմադրվել է նաև Ա. Տիգրանյանի «Անուշ» օպերան (ռեժիսոր՝ Վ. Բունին)։ Սաթենիկ Գասպարբեկյանը հանդես է եկել Անուշի դերում։ Թատերական այս մասնաճյուղի փակվելուց հետո տեղի թատերականների ջանքերի միջոցով 1939 թվականին բացվել է պետական դրամատիկական թատրոնը։ 1839 թվականի նոյեմբերի 29-ին Լ. Միքայելյանի «Գոշ» ներկայացումով սկսել է աշխատել և գործել է մինչև 1941 թվականը։ Ներկայացումներով թատրոնը հանդես է եկել Ագուլիսում, Ջուլֆայում, Որդուարում և այլ բնակավայրերում։ Տարբեր ժամանակներում թատրոնում ելույթ են ունեցել և խաղացել Օվի Սևումյանը, Հասմիկը, Մ. Աղայանը, Միքայել Մանվելյանը, Ստեփան Սաֆրազյանը, Լ. Գրիգորյանը, Մ. Անախչյանը և այլք։ Իսկ թատրոնի ռեժիսորն է եղել Գարեգին Սարգսյանը։

## Ծանոթագրություններ

Կատեգորիա:Թատրոն
Նինա Քարին Մոնսեն

**Նինա Քարին Մոնսեն** (, ), նորվեգացի բարոյական փիլիսոփա և հեղինակ։ Նա գրել է ինչպես գեղարվեստական, այնպես էլ ոչ գեղարվեստական մի քանի գրքեր, իսկ 1970-ական թվականների սկզբներին ակտիվ մասնակցություն է ունեցել Նորվեգիայի հանրային բանավեճերին։

## Կենսագրություն
Մոնսենն ունի մագիստրոսի գիտական աստիճան փիլիսոփայության ոլորտում (1969) և Նորվեգիայում 1970 թվականին սկզիբ առած ֆեմինիստական շարժման հիմնադիրներից մեկն էր։ Նրա սկզբնական աշխատանքը նվիրված էր եղել Քուայնի լոգիկային, իսկ ավելի ուշ ուսումնասիրել է ֆեմինիստական փիլիսոփայություն։ Նա իր  Det elskende menneske  (Սիրող մարդ արարած, 1987) գրքի շնորհիվ դարձել է Նորվեգիայում փերսոնալիզմի հայտնի կողմնակիցը, որը համարվում է վերջինիս հիմնական աշխատությունը։

Մոնսենը մեծացել է մարդասիրական ընտանիքում, սակայն հետագայում փիլիսոփայական մտածողության միջոցով դարձել են քրիստոնյա։ Նա դասախոսություններ է կարդում ավետարանական եկեղեցիներում։

2004 թվականին նշանակվել է կառավարության գիտնական։ 2009 թվականին արժանացել է Ֆրիտիթ Օրդի մրցանակին։

Նինան ամուսնացել է իրավաբան Հելգե Յոհան Շունի հետ։ 2010 թվականին նրա ամուսինը մահացել է։

## Հրատարակություններ
### Ոչ գեղարվեստական
* *Det kvinnelige menneske*. Aschehoug, 1975
* *Jomfru, mor eller menneske* Universitetsforlaget, 1984
* *Det elskende menneske, person og etikk* (1987)
* *Det Kjempende menneske, person og etikk* (1990)
* *Velferd uten ansikt, en filosofisk analyse av velferdsstaten* (1998)
* *Kunsten å tenke, en filosofisk metode til et bedre liv* (2001)
* *Den gode sirkel, en filosofi om helse og kjærlighet* (2002)
* *Det sårbare menneske, en filosofi om skam, skyld og synd* (2004)
* *Livstro, lesetykker* (2005)
* *Det innerste valget* (2007)
* *Kampen om ekteskapet og barnet* (2009)

### Գեղարվեստական
* *Under Godhetens synsvinkel*, essays, 1992
* *Kvinnepakten*, novel, 1977
* *Jammersminne*, novel, 1980
* *Dødt liv*, short stories, 1987
* *Inntrengere*, novel, 1989
* *Tvillingsjeler*, novel, 1993

## Ծանոթագրություններ

## Արտաքին հղումներ
* 

Կատեգորիա:1943 ծնունդներ
Կատեգորիա:20-րդ դարի փիլիսոփաներ
Կատեգորիա:21-րդ դարի փիլիսոփաներ
Կատեգորիա:Ապրող անձինք
Կատեգորիա:Նորվեգացի կին փիլիսոփաներ
Կատեգորիա:Նորվեգացի ակտիվիստներ
Կատեգորիա:Նորվեգացի գրողներ
Կատեգորիա:Նորվեգացի վիպասաններ
Որդուարի Արասխանյանների մետաքսի գործարան

**Որդուարի Արասխանյանների մետաքսի գործարան**, մետաքսի գործարան Որդուարում։ Գործել է Գողթնի համանուն քաղաքում։ Գործարանը հիմնվել է 1870-ական թվականներին Ագուլիսի  նշանավոր Արասխանյան տոհմի կողմից։ Ունենալով մոտավորապես 200 բանվոր` գործարանը գործել է մինչև 1900-ական թվականները։
## Ծանոթագրություններ

Կատեգորիա:Գործարաններ
Սիլյե Նորենդալ

**Սիլե Նորենդալ,** (, ), նորվեգացի սնոուբորդուհի։ 2014 Ձմեռային Օլիմպիական խաղերի մասնակից։

## Կենսագրություն
Սիլե Նորենդալը ծնվել է Նորվեգիայի Կոնգսբերգ քաղաքում։ Առաջին սնոուբորդը կատարել է չորս տարեկանում, սակայն մանուկ հասակում սնոուբորդին զուգահեռ զբաղվել է նաև այլ  մարզաձևերով, սակայն դրանք  չեն կարողացել  իր ուշադրությունը  շեղել սնուոբորդից։ Միջազգային ասպարեզում Սիլեի առաջին դեբյուտը եղել է 2007 թվականին, Կապրունում տեղի ունեցած մրցաշարում։  17 տարեկան հասակում Նորենդալ դարձել է Winter X Europe 2011 ամենաերիտասարդ մասնակիցը և նվաճել է արծաթե մեդալ։ Երկու տարի անց նորվեգուհու առաջ բացվել են եվրոպական բարձրագույն պատվանդանները, իսկ մեկ տարի անց Ասպենում տեղի ունեցած Համաշխարհային էքստրեմալ խաղերում նվաճել է ոսկե մեդալ։

Նաև մասնակել է 2018 թվականի Օլիմպիական խաղերին։

## Ծանոթագրություններ

## Աղբյուրներ
* 
* 
* 
* 
* 
* 
* 

Կատեգորիա:Նորվեգացի կին սնոուբորդիստներ
Կատեգորիա:Նորվեգացի մարզուհիներ
Նինա Լյոսեթ

**Նինա Լյոսեթ** (), (), նորվեգացի լեռնադահուկորդ, մասնագիտանում է սլալոմի և հսկա սլալոմի տեխնիկայում։

Աշխարհի գավաթի առաջնությունում առաջին անգամ ելույթ է ունեցել 2006 թվականի փետրվարին և իր առաջին մրցանակը ստացել է 2015 թվականի հունվարին Զագրեբում կայացած լեռնադահուկային սպորտի աշխարհի գավաթի առաջնությունում սլալոմ ձևից։ 2016 թվականի հունվարին Սանտա Կատրինայում կայացած աշխարհի գավաթի առաջնությունում նվաճում է իր առաջին հաղթանակը սլալոմե ձևում դառնալով առաջին նորվեգուհի դահուկորդը, որը հաղթում է սլալոմեի աշխարհի գավաթը Տրինե Բաքեի տարած հաղթանակից տասնվեց տարի ընդմիջումից հետո։

2007 թվականին Շվեդիայում կայացած աշխարհի առաջնությունում Նինա Լյոսեթը ճանաչվում է նորվեգացի լավագույն մարզուհի, հսկա սլալոմում զբաղեցնում է 30-րդ հորիզոնականը և տասներորդը՝ սլալոմում։

Ծնվել է Օլեսունում։ Նինա Լյոսեթի քույրերը ևս լեռնադահուկորդներ են։ Ներկայացնում է *Spjelkavik IL* ակումբը։

## Աշխարհի գավաթի արդյունքներ

### Մրցանակներ
* 2 հաղթանակ – (1 ՍԼ, 1 Աշխարհի գավաթ)
* 8 մրցանակ  – (4 ՍԼ, 2 ՀՍ, 2 Աշխարհի գավաթ) 

alt= Լեռնադահուկային սպորտի հաղթողները, Ստոկհոլմ 2018|thumb|Լեռնադահուկային սպորտի հաղթողները, Ստոկհոլմ 2018

## Աշխարհի առաջնության արդյունքներ

## Օլիմպիական արդյունք

## Ծանոթագրություններ

## Արտաքին հղումներ
*FIS-ski.com  – Nina Løseth – World Cup season standings
*Ski-db.com – results – Nina Løseth
*Norwegian Ski Team – alpine skiing – Nina Løseth

Կատեգորիա:Նորվեգացի լեռնադահուկորդներ